Document ID: 31996R1813

KOMISSION ASETUS (EY) N:o 1813/96,
annettu 19 päivänä syyskuuta 1996,
vilja-alan vientimaksun vahvistamisesta annettujen asetusten (EY) N:o 1749/95 ja (EY) N:o 2900/95 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 16 artiklan,
sekä katsoo, että
komission asetuksessa (EY) N:o 1749/95 (3), sellaisena kuin se on viimeksi muutettuna asetuksella (EY) N:o 1566/96 (4), vahvistetaan durumvehnän vientimaksu,
komission asetuksessa (EY) N:o 2900/95 (5), sellaisena kuin se on viimeksi muutettuna asetuksella (EY) N:o 1566/96, vahvistetaan tavallisen vehnän vientimaksu,
markkinaedellytykset, jotka ovat johtaneet durumvehnän ja tavallisen vehnän vientimaksujen käyttöön ottamiseen, eivät enää täyty, niihin liittyvät maksut olisi poistettava, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetukset (EY) N:o 1749/95 ja (EY) N:o 2900/95 on kumottu.
2 artikla
Tämä asetus tulee voimaan 20 päivänä syyskuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä syyskuuta 1996.

Labels: 2
17